ming030890/wiki-yue-high-quality huggingface dataset:
西營盤站

西營盤站（粵拼：sai1 jing4 pun4 zaam6；英文：Sai Ying Pun Station）係香港一鐵路車站，喺香港島西營盤，歸港鐵港島綫，喺2015年3月29號啟用。站用島式月台。呢個站嘅B3出口喺2016年6月25號先至啟用。

歷史
1967年設計，西營盤站係港島綫一站，喺皇后大道西地底，東及桂香街，西及忠正街。香港政府為減輕地鐵負債，1982年到1983年3月間，港島綫地鐵公司先起一段，即上環到柴灣，以解決中西區交通嚴重擠塞，引致干諾道及皇后大道西部份居民前往中區、太古及銅鑼灣。但到1986年港島綫通車，都冇起到西營盤站。
2003年12月，規劃署分區計劃大綱核准圖編號，寫咗港島綫德輔道西西延嘅車站位置，改喺德輔道西94號到170號電車路地底。喺德輔道西110號地面，會見到電力支站（ESS），貼有地鐵告示。鄰近嘅醫療中心，有個向德輔道西嘅密封房間，可能係未來車站出口。
之不過地鐵喺2002年5月，向政府遞交建議，西營盤站西移到德輔道西同水街交界嘅地底。
之不過，2004年3月，港鐵公司港島綫西延嘅初步設計，西營盤站又移向東南，喺第三街同香港佐治五世紀念公園交界地底。港鐵公司向《明報》透露，咁係避免主要街道工程，以免滋擾，亦可順勢收納半山區居民。但係，香港佐治五世紀念公園附近，有好多特色嘅石牆樹，居民擔心港鐵會斬老樹，當地區議員發起「地鐵到我家，老樹不搬家」運動，要求地鐵公司施工，要保護該處石牆樹。
2005年6月建議，西營盤站係港島綫延伸段，即係港島綫西延一車站。而非較早前建議，南區鐵路支線轉車站。該支綫當時亦叫西港島綫（暫稱「南港島綫西段」）。

車站介紹
二零零六年四月，地鐵公司發表港島綫西延最新建議方案，車站二層，地底一樓為車站大堂，地底二樓為島式月臺。部份位於半山區車站出口，有高速升降機連接。

利用狀況
由於鄰近多個西營盤或者西半山住宅區，以及多間中小學，因此車站服務對象都係學生同居住喺西營盤同西半山嘅居民。同時靠近「海味街」以及近年有多間高級餐廳同酒吧進駐而被稱為「小蘇豪」嘅高街，附近亦有多間酒店，所以人流不絕。另外，亦都有部分中半山或者西半山區嘅市民會選擇利用車站轉乘小巴前往目的地。

西營盤站啟用前特別優惠
港島綫西延喺2014年12月28號開通，但係西營盤站重未開通。為咗回饋返西營盤居民，港鐵喺位於德輔道西、正街、般咸道同埋皇后大道西嘅7-11便利店安裝特別優惠機，畀西營盤嘅乘客喺香港大學或者上環站上車；不過同其他港鐵特惠站一樣，嘟卡之後可以喺同一日使用同一張八達通無限次，不過如果唔係喺呢兩個車站入閘，或者過咗嗰日，優惠自動失效。
隨住西營盤站開站，呢個優惠順理成章咁停止。
香港大學站

香港大學站（粵拼：hoeng1 gong2 daai6 hok6 zaam6；英文：HKU Station）係香港一個鐵路車站，喺香港島石塘咀，屬港鐵港島綫同南港島綫西段。喺早期設計，位置唔同，初名卑路乍站（bei1 lou6 zaa3 zam6，Belcher Station）、後名屈地站（wat1 dei6*2 zam6，Whitty Station），都係用附近馬路來起名。如今座落香港大學以北山腳。個站可步行往來石塘咀同香港大學一帶。2008年8月10號動工，2014年12月28號啟用。

歷史
1967年最初設計，個站係港島綫一部份，想起喺卑路乍街，即係山市街同荷蘭街一段，所以叫卑路乍站。站喺正卑路乍街南面樓底，所以山市街同李寶龍路之間嘅樓，都打算拆咗重建。而站早就預咗搭客無咁多。1971年設計，決定東移去屈地街一帶，所以改名做屈地站。站位於嘉安街、屈地街同山道之間，一段德輔道西嘅地底，而附近商住大廈創業中心同埋商業大廈太平洋廣場，均預留位出入口同大堂。1986年通車港島綫，屈地站有預留位置，但一直都無起個站，皆因人口少，技術繁，唔合經濟。
直到21世紀初，先至重提舊事，但路綫經已不同，偏向山邊。大型私人屋苑寶翠園重建，車站西南移至寶翠園一帶。到咗設計2006年方案，地鐵公司打算遷就香港大學同半山區，將車站移到山道同薄扶林道之間，山坡底。站由金門西松聯營負責興建，合約要埋其他兩西港島線車站，工程項目編號為WIL704。2005年6月建議，站係港島綫延伸段，即港島綫西延同南港島綫轉車站，而非早前建議，係南區鐵路支綫一站。當時支綫亦稱西港島綫，即現時暫稱「南港島綫西段」嘅前身。

命名爭議
港島綫西延三站中，車站名最冇共識。因爲方案由原本屈地街，移近山，地近私人屋苑寶翠園，而初名作寶翠站。後尾喺香港大學話因香港大學耐過寶翠園好多），地鐵當局喺2003年改名大學站。
不過有當地居民反對，認為站係服務社區，而唔係大學，更加唔滿意地鐵方面，喺未咨詢居民情況下就擅做決定，建議改爲石塘咀站，石塘咀即站在地，合符貫名準則。另一方面，呢三名，就係三區議會選區名，代表區議員，亦僵持不下。喺兩鐵合併前，官方依然叫大學站。
兩鐵合併，如果唔改名，港鐵就會有兩大學站。因此，有傳東鐵綫大學站，復名馬料水站，噉樣令香港中文大學學生不滿，喺網上論壇同香港大學嘅學生激辯。但港鐵指，港島綫西延大學站唔屬正式名，重話重新改名先至會反映出呢個區嘅特色。直到2009年，港島綫西延動工，港鐵暫名香港大學站，但英文名為「Hong Kong University」，但正式名，仍有待決定。
之後按2012年1月12號嘅港鐵文件話中文名可能改為港大站，而英文名唔變。有關消息，喺文件之外，未受港鐵網站確認。1月26號，港鐵公司指有關站名，係「手民之誤」，重未落實。
結果呢嗰站叫咗做香港大學站，英文就用縮寫HKU。

車站月台
南港島綫、港島綫西延，兩綫分期興建，所以月台都分階段起。地鐵公司二零零六年八月，發表修訂建議方案，香港大學站喺港島綫西延啟用時，會設一層島式月台，供港島綫列車用。至於南港島綫西段嘅設計，則未有相關資料。
在此之前，地鐵公司二零零五年九月，發表港島綫西延初步設計方案，香港大學站喺港島綫西延啟用時，有上下兩個側式月台構成，港島綫路軌，會置喺車站月台北面，而月台設計，計埋南港島綫轉車流量；起南港島綫嗰陣，先至將南港島綫西段路軌，加建喺月台南面，成為兩層島式月台，就似北角站順方向跨月台轉車站：去堅尼地城方向嘅搭客，只要行過對面月台，就可以轉南港島綫西段列車，反之，南港島綫西段嘅搭客，可行過對面月台，搭港島綫去柴灣方向。至於來往堅尼地城站嘅乘客想喺呢個站轉車，就要坐電動扶梯，往來上下兩層，到啱月台。然而，由於南港島綫西段，興建時間尚未明朗，因此地鐵公司二零零六年八月，發表修訂建議方案，無留位畀南港島綫西段，以務求降低成本。

車站出入口
香港大學站嘅A2出入口
香港大學站嘅C2出入口
香港大學站有六個出入口：
香港大學站通往 A1/A2 出口嘅通道上面有介紹香港大學校史嘅畫廊。

使用狀況
車站鄰近香港大學，因此有唔少香港大學師生，甚至校外市民亦會選擇使用呢個站往返大學。返學嘅繁忙時段，好容易因為大量乘客需要喺A出口搭𨋢上去大學而排長龍，有時會由A出口通道排到車站大堂附近，甚至排到去其他出口嘅通道，而放學時段就會由A2出口港大嗰邊開始排長龍。另外車站亦鄰近多間中小學以及石塘咀商住區，亦且有唔少前往南區西部嘅市民亦會選擇於呢個站轉乘其他交通工具前往目的地，故此自啟用以嚟一直有高企嘅客流量。
堅尼地城站

堅尼地城站（粵拼：gin1 nei4 dei6 sing4 zaam6；英文：Kennedy Town Station）係香港一鐵路車站，喺香港島堅尼地城。堅尼地城站係港島綫總站，2014年12月28號啟用。
因爲起站要佔用堅尼地城游泳池，所要另覓新址重建。

史
一九六七年初步起集體運輸系統，堅尼地城站係港島綫總站。原設計喺域多利道，堅尼地城屠房同鐘聲泳棚側邊。鐘聲泳棚一帶嘅臨時巴士站，會變成永久，即係家下堅尼地城巴士總站。原站設計想將西部海面交通，由此站接駁。站會有碼頭，坐船來往澳門同青山。而陸路有接駁巴士，往來摩星嶺住宅。之不過最後無實行。一九八六年港島綫通車，都無起堅尼地站，皆因貴而客量不足。
二零零五年六月，地鐵建議堅尼地城站，爲港島綫延伸段，即係西港島綫嘅車站，而非早前建議，南區地鐵支綫車站，該支綫原本叫西港島綫，即南港島綫前身。個站亦東移科士街臨時遊樂場地底，即爹核士街同士美菲路一帶。
堅尼地城站喺2014年12月28號通車，成為新嘅港島綫總站。

車站結構
地鐵公司2006年8月發表西港島綫修訂建議方案，堅尼地城站位於科士街臨時遊樂場地底，即爹核士街及士美菲路一帶。車站分為兩層，地底一樓係車站大堂，地底二樓係兩個側式月台，月台設計近似上環站。而車站地面出口，即舊堅尼地城游泳池個位，設有公共運輸交匯處，方便鐵路乘客轉乘其他公共交通工具。

車站出口
堅尼地城站有三個出口，位置如下：
地鐵諮詢過公眾，當地居民認為出口選址，偏向於科士街一帶，建議喺卑路乍街加出口；市民建議加設出口，地鐵尚未答覆。卒之最後起得嗰3個。

利用狀況
車站鄰近只有住宅、辦公室同社區綜合大樓，鄰近並無大型購物商場同百貨公司。因此，服務對象主要係居住於鄰近嘅堅尼地城居民同上班人士。所以，除咗上下班嘅繁忙時間外，整體嘅出入閘人流較少。因此呢個站係港鐵港島綫17個車站當中其中一個人流較少嘅車站。不過，有部分往返南區西部或者瑪麗醫院嘅市民亦會選擇使用呢個站轉乘其他交通工具，故此本站仍然有一定人流支持。
跑馬地

跑馬地（以前叫做黃泥涌谷或黃泥涌，又叫做快活谷，舊稱愉園）係喺香港灣仔區中南部，係香港早期開發嘅地區之一，有唔少高級住宅。

史
跑馬地一帶本來叫做黃泥涌谷，起源自從黃泥涌峽嘅溪流流下係黃色嘅黃泥水。

現況
跑馬地而家樓價好高，有外籍人士聚居，係香港所謂嘅高級住宅區之一。跑馬地亦都有不少食肆同酒店，係香港名人同明星出沒嘅地方，所以亦都成日有狗仔隊喺度偷拍。香港電視劇都成日喺跑馬地取景。
重有，中聯辦喺跑馬地買咗一啲公寓單元，畀職員做宿舍。
跑馬地馬場而家有時舉行賽馬，每逢跑馬地舉行賽事，都會有交通改道，車輛須要經黃泥涌道順時針方向進入跑馬地同馬場，交通會好擠塞。每逢跑馬地夜馬賽事，馬場嘅燈光會令附近嘅建築物受光害之苦。

公共交通
港鐵曾經研究起南港島線跑馬地站嘅可行性。但已經喺2009年被否決。
電車
巴士
城巴：
1 中環（港澳碼頭）↔跑馬地（上）
8X 小西灣（藍灣半島）↔跑馬地（大坑道）
A17 深灣↔機場
聯營過海隧道巴士：
117 跑馬地（下）↔深水埗（欽州街）
小巴
綠色專線小巴：
5 香港仔（南寧街）↔銅鑼灣（景隆街）
30 銅鑼灣（白沙道）↔跑馬地（冬青道）
紅色公共小巴
旺角－跑馬地
以上只列出行全日嘅巴士同埋小巴路線
FC江原

FC江原（英文：Gangwon FC），係大韓民國江原特別自治道嘅一間職業足球球會，依家踢緊南韓甲組職業足球聯賽。
樂樂

熊貓樂樂（之前叫606）係中國國家林業局送畀香港嘅一對大熊貓之一。佢原本住喺中國四川臥龍自然保護區，之後喺2007年4月26號被送去香港海洋公園長住。
佢喺2007年7月1號於香港海洋公園熊貓館正式亮相。

資料
名：樂樂；
性別：公；
出世日期：2005年8月8號；
依家重量：60 kg。
佳佳

熊貓佳佳（粵拼：gaai1 gaai1；1978年7月28號—2016年10月16號）係中國國家林業局喺1999年送畀香港嘅一對大熊貓之一。佢原本係野生嘅，1980年開始住喺中國四川臥龍自然保護區，喺1999年送去香港海洋公園長住。
佳佳重大概82-90公斤，到香港定居前生過4隻大熊貓，不過喺香港就未生過。
佳佳壽命有38歲零兩個月，係全球最長命嘅人工飼養大熊貓。

資料
名：佳佳；
性別：乸；
出世日期：1978年7月28號；
逝世日期：2016年10月16號。
五線譜

係樂譜一種，喺歐洲17世紀流傳落嚟，依家好多人都用嘅一種記譜法。五線譜顧名思義有五條線，線同線中間叫 ｢間｣ 或者 ｢隔｣，而五線譜就係用呢啲線同隔，加啲譜號、拍子記號、音符等等嘅嘢落去嚟記低啲關於音樂嘅嘢。
五線譜嘅每條線同隔通常係表示唔同嘅音高，但係又未必；敲擊樂如果涉及多過一種敲擊樂器（例如唔同種類嘅鼓），好多時都會用五線譜，但係音符嘅位置係表示打邊隻樂器，同音高並冇關係。
宜蘭縣選舉區

宜蘭縣選舉區係台灣區域立法委員喺宜蘭縣嘅選舉區，現任立委係民主進步黨陳俊宇。
古奈特拉

古奈特拉（القنيطرة‎）係敘利亞嘅一個城市，亦係古奈特拉省嘅首府。
他圖斯

他圖斯（طرطوس‎‎）係敘利亞嘅一個城市，亦係他圖斯省嘅首府。
代爾祖爾

代爾祖爾（دير الزور‎‎）係敘利亞嘅一個城市，亦係代爾祖爾省嘅首府。
伊德利卜

伊德利卜（ادلب）係敘利亞嘅一個城市，亦係伊德利卜省嘅首府。
哈塞克

哈塞克（الحسكة‎）係敘利亞嘅一個城市，亦係哈塞克省嘅首府。
德拉

德拉（درعا）係敘利亞嘅一個城市，亦係德拉省嘅首府。2004年普查人口有97,969人。
拉卡

拉卡（阿拉伯語：الرقة‎‎）係敘利亞北部城市，拉卡省省會，位於阿勒頗以東160公里幼發拉底河畔。拉卡曾經畀伊斯蘭國佔領，仲用咗嚟做佢嘅行政中心同軍事指揮據點。2017年10月17號，敘利亞民主力量完全收復拉卡。
荷姆斯

荷姆斯（حمص），又譯做霍姆斯，係敘利亞第三大城，亦係荷姆斯省省會，2017年估計人口有77萬幾人。
蘇韋達

蘇韋達（السويداء‎）係敘利亞嘅一個城市，亦係蘇韋達省嘅首府。
阿勒坡

阿勒坡（阿拉伯文：ﺣﻠﺐ‎‎‎；英文：Aleppo），又譯做阿勒頗，係敘利亞最大城，係阿勒頗省省會，2021年估計人口將近210萬人。
紐西蘭電視台第二台

紐西蘭電視台第二台（英文：TVNZ 2）（毛利語：Te Reo Tātaki Rua ）係紐西蘭嘅第二間電視台，由國有廣播公司紐西蘭電視台(TVNZ) 持有同營運。佢嘅目標觀眾比姊妹頻道紐西蘭電視台第一台更年輕。 佢播出嘅節目包括戲劇、喜劇和真人表演節目。少數係喺紐西蘭製作的，具有喜劇、肥皂劇或真人表演性質，其餘嘅節目係外購嘅。
佢係紐西蘭第二大嘅舊電視台，喺 1975 年開台，當時紐西蘭廣播公司分拆為紐西蘭廣播電台、一號電視台和二號電視台。它於 1975 年 6 月 30 日開始播出，在 20 世紀 70 年代嘅大部分時間叫做南太平洋電視台(South Pacific Television)。 1980 年，南太平洋電視台和一號電視台合併，成為紐西蘭電視台嘅一部分，並改回1975年嘅原名。呢個頻道喺2016年10月1日更名為紐西蘭電視台第二台。
魂精

魂精（粵音：wan4 zeng1），係人頭兩邊，眼角外凹位，係顳一部份。穴道來講，叫太陽穴。人頭之中，魂精部位比較弱，畀人打中好易暈。
唐人見頭唔舒服，好似頭暈咁，就會搽藥油落魂精。
鴉片

鴉片（粵拼：aa1 pin3；英文：opium），舊時叫做洋藥，俗稱大煙、阿芙蓉（阿拉伯文：أفيون‎，羅馬拼音：afyūn）、大香煙，清朝時普遍會叫做福壽膏，係天然麻醉抑制劑；醫學上可以用嚟做麻醉性嘅鎮痛藥，如果唔係用嚟做科學研究或者唔係醫藥用嘅話，就屬於毒品。
以毒品嚟講，傳統用鴉片嚟吸毒嘅工具有煙簽、煙燈、煙槍等，一般將生鴉片加工變成熟鴉片，然後搓到細細粒丸咁或者細細條，喺火上面燢到佢變軟之後，就塞入煙槍嘅煙鍋入面，跟住將個煙鍋倒轉擺喺火苗上面燒，經過條煙管就可以吸食燃燒產生嘅鴉片煙；吸毒嘅人之中，煙癮唔大嘅每日大概吸食10～20次，大煙癮嘅可以多到一日吸成百次；而家嘅吸毒者通常直接就咁吞食嗰啲含有鴉片嘅丸仔，或者將鴉片溶喺水裏面直接用針進行靜脈注射；有時一大班人一齊以靜脈注射形式服用鴉片，但係又會共用嗰一兩支針筒，咁就成為咗愛滋病（A.I.D.S.）傳播嘅主要途徑之一。喺中國大陸如果發現有人販賣鴉片，而身上搜出嘅鴉片重量超過一千克（kg）即可判處死刑。

鴉片嘅提煉
鴉片其實係喺罌粟未熟嘅果實皮度提煉出嚟；罌粟係屬於一年生嘅草本植物，啲人會趁佢嘅果實未熟，
果皮上面割開小小切口，等啲帶白色嘅乳汁流出嚟，然後將呢啲液汁乾燥凝固再用嚟提煉；呢啲凝固物裏面含有多種鴉片生物鹼，而所提煉出嚟嘅鴉片會分為生鴉片同埋熟鴉片。
生鴉片係深啡色，有啲品種就會近黑色；形狀多數整成圓餅形，或者一磚磚咁；一般嘅表面會係乾燥同埋脆硬，但係裏面就保持住柔軟同埋粘性，氣味亦好刺激性好難聞—係好似放咗好耐嘅尿咁嘅苦味。生鴉片除咗有15%至30%嘅礦物質、樹脂同埋水份之外，重含有10%至20%嘅特殊生物鹼。
生鴉片經過燒煮同埋發酵嘅加工處理之後，就會成為吸毒者用嘅熟鴉片。整好嘅熟鴉片多數係條形或者一塊咁，然後用薄嘅布或者塑膠紙嚟包裝；熟鴉片嘅表面光滑柔軟，帶少少油膩，色澤會係淺啡或者金黃色，而佢所發出嚟嘅強烈味道，對啲吸毒者嚟講會係一啲香甜嘅味道。

鴉片戰爭
中國清朝嘅時代，大量鴉片嘅流入，嚴重咁荼毒中國嘅人民，朝廷意識到鴉片係一樣禍國殃民嘅嘢，佢令到人民精神不振，體力衰退，所以當時有兩位大臣分別向清政府提出禁鴉片，許乃濟提倡「馳禁」，而林則徐就提出咗「嚴禁」，最後林則徐嘅意見被朝廷採用；之後林則徐喺虎門銷煙，令到當時被認為係最大嘅鴉片入口商－－英國商人損失慘重，兼成為第一次鴉片戰爭嘅導火線。

抗日戰爭同國共內戰
抗戰後期，中共喺陝甘寧邊區整咗好多鴉片來賣畀國統區嘅賣家或者國軍士兵，支撐財政——特別係要來買醫療物資。毛澤東同呢啲政策有直接關係。渠哋尤其是喺陝北南泥灣（之前叫爛泥窪/濫泥洼）大肆開墾荒山野嶺，靠種罌粟來支援革命，所以啲產品又叫革命鴉片。共產黨靠渠來反制國民黨嘅經濟封鎖，到內戰打完至唔再做呢種生意。因為噉嘅「秘密武器」講起來並唔馨香，所以呢段歷史向來諱莫如深。

衍生品
舊時响香港最流行嘅鴉片類毒品有三種——膏狀嘅（上面有詳細講）、粒形嘅（紅丸），同埋粉狀嘅（白粉）——喺九龍寨城光明街（俗稱電台街；靠吸毒恢復精神叫「充電」）各有專賣檔口，分別叫煙館、紅丸檔同埋白粉檔。呢三種由罌粟煉出來嘅嘢之中，鴉片藥力最弱，紅丸排中間，白粉嘅最勁。紅丸嘅成分有海洛英、嗎啡、砒霜……係種粉紅色黄豆形毒品。
TVNZ+

TVNZ+（毛利文： Te Reo Tātaki Ā-Tono ），以前叫做TVNZ OnDemand，係一個由紐西蘭電視台提供嘅頂級紐西蘭電視同視頻點播服務。佢提供各種免費內容，例如新聞更新同埋喺紐西蘭電視台旗下嘅頻道上面睇到嘅節目。 TVNZ+提供咗大部分有授權協議嘅節目，畀紐西蘭嘅用戶睇。另外，佢仲提供咗幾十個喺呢個平台上面獨家欣賞嘅本地同國際作品。
TVNZ+提供大部分有授權協議嘅直播節目，畀紐西蘭嘅用戶睇。另外，佢提供咗幾十個喺呢個平台上面獨家播放嘅本地同國際節目。
紐西蘭電視台公爵台

紐西蘭電視台公爵台（英文：TVNZ Duke)（原名Duke） ，風格為TVNZ DUKE或DUKE，係一個紐西蘭電視頻道，由國家廣播公司紐西蘭電視台營運。佢播放針對男性觀眾嘅節目。呢個頻道喺 2016 年 3 月 20 日推出，以取代紐西蘭電視台用來轉播溫布頓錦標賽嘅彈出頻道。最初宣傳為男性偏向嘅頻道，該品牌後來被放棄。
佢提供一系列節目，包括喜劇、戲劇、紀錄片、電影、音樂（在 DUKEbox Music 旗下）同體育。佢最初在下午 6 點到午夜之間播出，間中喺呢些時間之外直播體育賽事；目前平均播出時間為平日上午 10.30 到深夜，週末上午 7 點到深夜。該頻道可以喺Freeview頻道 6 和Sky(紐西蘭) 嘅頻道 23 上睇。有啲節目仲可以在串流平台TVNZ+(tvnz.co.nz)上觀看。
Process

《Process》係香港歌手盧巧音嘅唱片，喺2007年6月11日推出。
7月3日推出平裝版，加送《愛到不能》MV。
Auntie 妳好

《Auntie 妳好》（英文：Hello Auntie）係香港MakerVille製作嘅綜藝節目，由陳月媚（媚姨）、鍾慧冰（冰姐）同吳保錡主持。
第一輯係MM730系列之一，係個結合清談同綜藝嘅節目，由2022年4月6號到2023年11月15號逢禮拜三19:30-20:00喺香港電視娛樂ViuTV播，會畀後生仔了解下兩位Auntie級主持嘅喜好同接受新潮嘢嘅程度，一般係全集或者半集廠景，部份集數有半集外景。
因為呢個節目主持組合受歡迎，所以用咗原班人馬以遊埠節目形式開拍第二輯節目《Auntie 妳好東南亞玩番轉》（英文：Aunties have fun in Southeast Asia），由2024年5月27號到6月14號逢禮拜一到五23:00-23:30播，三個主持去東南亞同澳門遊埠玩樂。

節目調動
2022年10月19號：由於直播《行政長官2022年施政報告論壇》，所以停播一次。
2023年2月22號：由於直播《財政預算案論壇》，所以停播一次。
2023年10月25號：由於直播《行政長官2023年施政報告論壇》，所以停播一次。
郭于祺

郭于祺（英文：Yuki Kwok，頻道《米紙》創辦人之一；曾執導 Viu TV 開台節目《跟住矛盾去旅行》。及後轉職蘋果日報副刊果籽。
原神

《原神》係米哈遊發展嘅動作角色扮演遊戲，於2020年9月發行。遊戲具有動漫風格嘅開放世界環境，採用網絡遊戲免費模式同內購制抽卡嘅遊戲模式。遊戲已經喺Microsoft Windows、PlayStation 4、Android、iOS同PlayStation 5發行，並計劃喺任天堂Switch上發行。
呢個遊戲嘅劇情於虛構世界嘅「提瓦特」（粵拼：tai4 wat1）展開，呢個世界分成七個國家，每個國家分別就以一種元素為主題，並由對應元素嘅神明所分管。遊戲劇情嘅主角為「旅行者」，系一對喺無個世界中旅行嘅兄妹，因遭遇生暴神明阻撓，佢哋喺提瓦特焗住分離。玩家將演旅行者，為咗尋找自己失散嘅唯一血親，並與派蒙一同遊歷七國。
呢個遊戲喺發行嘅第一年僅喺App Store同Google Play就獲得咗超過23億美元嘅收入，系有史以來一年收入最高嘅電子遊戲。
旅行者

旅行者係米哈遊開發嘅電子遊戲《原神》中嘅主要虛構角色，分為兄妹兩人，其中男主角為「空」，女主角為「熒」。
遊戲中，旅行者兄妹二人並非嚟自其所在嘅「提瓦特」大陸，而系喺各個世界遊歷。當佢哋正鳩離開提瓦特之時，遭遇生暴嘅神明「天理嘅維繫者」嘅阻撓，兄妹二人焗住分離遊戲令玩家選擇兄妹二人中嘅一人作為玩家扮演嘅角色，根據玩家選擇嘅唔同，兄妹喺其後嘅遊戲劇情中演嘅角色會有唔同。玩家所撚嘅一人（下文嘅「旅行者」）隨後會畀「天理的維繫者」封印力量，之後沉睡咗五百年，而另一人（下文嘅「血親」）就會畀其外賣。旅行者蘇醒後喺提瓦特漂泊，釣魚嘅時候，釣出落入水中嘅非玩家角色派蒙，之後旅行者喺派蒙嘅引導，開始探索提瓦特大陸以尋找自己血親嘅下落。而旅行者唯一嘅血親就過旅行者先蘇醒，並為咗反抗天理的維繫者而加咗遊戲中嘅反派組織「深淵教團」，做咗遊戲中嘅反面非玩家角色：「深淵教團」口中嘅「殿下」，同旅行者對立。之後，分道揚鑣嘅二人喺遊戲中嘅璃月國度短暫重逢，並約定最終喺旅途嘅終點見面，隨後二人再度分離。旅行者此時就踩上咗遊歷遊戲中七國嘅旅程，諗住揭開一切嘢嘅真相與及與自己嘅血親喺終點重逢。
旅行者於2019年6月喺米哈遊發佈嘅原神內測宣傳片中首次亮相，後於2020年9月正式亮相。作為呢個遊戲嘅初始角色，玩家喺加入遊戲之初就可以獲得旅行者嘅其中一方。其中，旅行者空嘅英文名Aether同熒嘅英文名Lumine出自Luminiferous aether，撚為光乙太。其中luminiferous有「發光」嘅漢語意思，aether就有「蒼穹」嘅漢語意思。
森馬拉

森馬拉（英文：PFC Krylia Sovetov Samara），係俄羅斯薩馬拉嘅一間職業足球球會，依家踢緊俄羅斯超級足球聯賽。
梅斯足球會

梅斯足球會（英文：FC Metz），係法國梅斯嘅一間職業足球球會，依家踢緊法國乙組足球聯賽。
芙寧娜

芙寧娜係米哈遊開發嘅電子遊戲《原神》及其衍生作品嘅登場角色。姖係遊戲中嘅地區楓丹嘅前最高統治者，系水神「芙卡洛斯」嘅人類分身與演者。退位之後，芙寧娜唔再演水神，而係過上普通人嘅生活。芙寧娜系遊戲中唯兼具「荒性」同「芒性」兩種水元素能力嘅角色，仲可以喺水上行走。
芙寧娜嘅名取自羅馬神話中嘅泉水女神芙瑞娜（英文：Furrina），衫同設定參攷咗法國嘅基督教文化同人魚公主，兼有歐洲皇室晨禮服同襯裙嘅特點。
玩家對芙寧娜角色設計嘅留言喺早期偏向負面，浮誇同違和嘅表演型性格畀責備缺乏神明嘅威嚴；喺主線劇情揭曉芙寧娜身世後，留言開始轉向正面，玩家稱讚芙寧娜體現咗女性堅忍不拔嘅精神力量。角色喺戰鬥中强大嘅輔助能力得到玩家嘅正面留言。根據paimon.moe網站收集嘅「通過抽卡獲得角色嘅玩家數量」資料，預估芙寧娜嘅銷售額霸當期抽卡總收入嘅95%以上；Game Rant表示，芙寧娜已經成為《原神》中最受歡迎同最受期待嘅角色之一。另外，芙寧娜嘅角色演示預告片投稿3日喺bilibili嘅播放量即超過800萬，半個月後芙寧娜嘅有關視頻喺bilibili嘅總播放量已超過4,500萬。喺日本媒體Nijimen於2023年11月14號發起嘅「2023年玩家最中意嘅《原神》角色」投票中，芙寧娜排名第一。
Mr. Cool

《Mr. Cool》係香港歌手古天樂嘅第4張唱片，喺2003年5月31日推出。呢張亦係當年由華星唱片過檔去大國文化嘅作品，亦都係佢最後一張唱片。
2003年10月18日出咗第二版，多咗2首新歌同1個MV，仲有2款寫真隨碟附送。
The First Step

《The First Step》係香港歌手謝依穎嘅第1張唱片，喺2009年11月24日推出。
坦波夫足球會

坦波夫足球會（英文：FC Tambov），係俄羅斯坦波夫嘅一間職業足球球會，2013年成立，2021年解散，曾經踢俄羅斯超級足球聯賽。
踢躂舞

2012 年墨西哥城有班人喺度表演踢躂舞。
踢躂舞用嘅特製鞋
踢躂舞（tap dance）係一種街舞，特徵係會著住特製嘅鞋嚟跳，呢啲鞋嘅鞋底有金屬，令到個人跳舞嗰陣會發出 tik tik tap tap 噉嘅聲，所以就叫踢躂舞。
敘利亞

敘利亞（粵拼：zeoi6 lei6 aa3；阿拉伯文：سورية‎‎）係西亞一國，首都大馬士革，東面係伊拉克，南面係約旦，西南係黎巴嫩同以色列，北面係土耳其。
巴比倫、波斯、羅馬、鄂圖曼等帝國，都先後統治過呢度。
2011年，阿拉伯之春吹到敘利亞，要求總統巴沙爾·阿薩德落台嘅人民俾政府鎮壓。美國同西歐譴責敘利亞政府殺平民，而中國同俄羅斯就話放過敘利亞政府。2024年，經過長達13年嘅敘利亞內戰之後，總統巴沙爾·阿薩德終於喺12月8號喺反對派嘅前進底下逃離首都大馬士革，而反對派喺入城之後亦宣佈阿薩德嘅統治已經完咗。

政區
敘利亞全國由十四個一級政區組成，即十三個省（Muhafazat）同埋大馬士革市。
德拉，1967年阿以戰爭後以色列佔領部分地區
代爾祖爾
大馬士革
阿勒頗
哈馬
哈塞克
霍姆斯，1961年，分阿勒頗省置
伊德利卜
拉塔基亞
庫奈特拉，1967年，分大馬士革省置，1967年阿以戰爭後以色列佔領部分地區
拉卡
蘇韋達
塔爾圖斯，1972年分拉塔基亞省置
大馬士革市
熊貓

熊貓安安，1986年喺四川寶興縣出世。而家喺香港海洋公園熊貓園長住。

A. melanoleuca melanoleuca
A. melanoleuca qinlingensis
熊貓（Panda），又叫大熊貓（Giant panda）、貓熊，係中國嘅國寶級野生哺乳動物。同熊、貓一樣屬於食肉目。自從1869年一位法國傳教士第一次同熊貓改學名時叫做「黑白色嘅熊」之後，學名好快就俾人改咗。事實上科學界仍然有爭議熊貓嘅分類。

分布同產地
熊貓可以話係活化石，因為佢個樣同幾十萬年前冇乜分別。古時熊貓產地遍及中國東部、南部，以至緬甸，但而家已經縮到四川省附近幾個山區。主要生活喺海拔 2000 至 3000 米嘅竹林同針葉林裏面。

食性同生態地位
好多人都認為熊貓係主食竹葉嘅動物。其實熊貓又叫「食鐵獸」，只要佢一有機會，亦會捉竹鼠之類嘅小動物，過往亦都有食動物屍體，甚至會襲擊牲畜。而熊貓仔，亦係豹同亞洲豺犬嘅主要獵物。

保育現狀
1936年1月，第一隻大熊貓被運到美國嘅舊金山，旋即引起「熊貓熱」，呢隻熊貓後嚟到咗芝加哥，喺1938年春天死咗。而喺佢死之前，布魯克動物園（Brookfield Zoo）已經以2500美元嘅代價取得一隻大熊貓。1972年，當時嘅美國總統尼克遜訪問中國，而當年中國將「新新」同「玲玲」送畀佢。1970-80年代，大熊貓都以租借嘅方式嚟到美國嘅動物園。飼養大熊貓可以為每間動物園平均花費每年260萬美元（重未包括熊貓BB在內），如果加多一隻BB，預算就突破300萬，如果2隻，費用就直逼400萬，比起其他瀕危物種嘅花費重更加多。

香港
呢版要更新，以反映最新情況。加完料之後唔該拎走個模。
早喺1978年廣州動物園就曾經借出「寶玲」同「寶莉」嚟香港住4個月，之後喺1984年12月19號，福州市動物園亦借出熊貓「青青」同埋「濤濤」，喺香港住咗 5 個月。而現時來港定居嘅兩隻熊貓，「安安」同「佳佳」，就喺1999年5月18號送入香港海洋公園裏面住，耗資 8000 萬蚊起嘅「熊貓園」入面。但由於安安佳佳年事已高，更患上高血壓，中國中央政府決定再送兩隻熊貓：606（熊貓樂樂）、610（熊貓盈盈）畀香港，喺2007年4月26號嚟到。

台灣
2005年4月，屬國民黨嘅連戰訪華期間，大陸宣布送一對大熊貓畀台灣，但要直到2008年，馬英九贏咗總統大選後，贈送大熊貓先有轉機。2008年12月23號，兩隻大熊貓「團團」同「圓圓」正式搬入台北市立動物園。佢哋生咗圓仔同埋圓寶。

瀕臨絕種嘅原因
大熊貓生育率低，加上對生活環境嘅要求相當之高。要追溯大熊貓瀕危源頭可以由第一個發現嘅西方人愛德格神父（J. H. Edgar）開始。由於佢喺1916年第一次發現到大熊貓呢種古怪動物，之後吸引到大批西方人嚟中國射殺熊貓，捕捉生嘅熊貓亦成為佢哋嘅強烈慾望。直到抗日戰爭同中國內戰，外國人再無辦法喺中國繼續捕獵大熊貓，但大熊貓依然係當地人獲取肉同皮毛嘅對象。1949年以後人口增長令大熊貓嘅棲息地受到好大嘅壓力，之後嘅國民飢荒迫使佢哋獵取野生動物作為食物來源。文革期間，對大熊貓嘅所有研究同保護工作基本上都停晒。改革開放後，香港同日本嘅皮毛市場對熊貓皮嘅需求不斷膨脹，導致黑市偷獵熊貓皮嘅活動日漸猖獗，而應有嘅保護措施亦因為地方官僚作風而無法實行。
國家林業局於1998年實施全面禁止砍伐天然林同埋禁止個人擁有槍支，喺一定程度上保護咗大熊貓嘅生存。1992年之後，禁止移民入保護區，並安排居民陸續搬走，令大熊貓嘅棲息地得到一定嘅保證。經過多年嘅保護工作，有啲地方大熊貓嘅野外數量開始上升。
葉進康

葉進康（Jason Ip，2002年2月17號—）係香港男藝人，2021年無綫電視藝員訓練班學員，畢業後加入無綫電視。
約翰·梅納·凱恩斯

約翰·梅納·凱恩斯（英文：John Maynard Keynes，1883年6月5號—1946年4月21號）係英國經濟學家，影響宏觀經濟學同政府經濟政策，佢嘅經濟理論叫凱恩斯經濟學（英文：Keynesian economics）。
喺1930年代嘅大蕭條期間，凱恩斯引領咗經濟思維革命，挑戰咗新古典經濟學嘅觀點，嗰陣時嘅經濟學認為只要工人願意靈活調整工資，自由市場喺短期到中期內就可以自動實現全面就業。佢主張總需求（經濟中嘅總支出）決定咗經濟活動嘅整體水平，當總需求不足時，可能會導致長期高失業率，而且由於工資同勞工成本存在名義剛性，經濟唔會自動恢復到全面就業嘅狀態。 凱恩斯提倡使用財政同貨幣政策去減輕經濟衰退同經濟蕭條嘅不利影響。佢喺1936年初發表嘅代表作《就業、利息和貨幣通論》中詳細闡述咗呢啲思想。去到1930年代末，西方主要經濟體已經開始採用凱恩斯嘅政策建議，幾乎所有資本主義國家喺1946年凱恩斯去世後嘅20年間都已經咁做。
作為英國代表團嘅領袖，凱恩斯參與咗戰後建立第二次世界大戰後國際經濟機構嘅設計，但喺幾個方面被美國代表團推翻。凱恩斯嘅影響喺1970年代開始減弱，一部分原因係因為嗰年代困擾住英國同美國經濟嘅滯脹，另一部分原因係米爾頓·佛利民同其他貨幣主義者批評凱恩斯主義政策，認為政府無能力通過財政政策有效調節商業周期。
2007－2008年金融危機引發咗2008－2009年凱恩斯主義復興。凱恩斯經濟學為美國總統巴拉克·奧巴馬、英國首相戈登·布朗同其他政府首腦喺應對2007－2008年金融危機時嘅經濟政策提供咗理論基礎。
當《時代》雜誌喺1999年將凱恩斯列入佢哋嘅世紀最重要人物時，佢報導話：「佢嗰個政府應該用唔係自己嘅錢嚟開支嘅激進理念，可能拯救咗資本主義。」
《經濟學人》形容凱恩斯係「英國最出名嘅20世紀經濟學家」。
除咗係經濟學家，凱恩斯仲係公務員、英格蘭銀行董事，同布盧姆茨伯里派知識份子嘅一部分。

早年同教育
[[圖片:KingsCollegeChapelWest.jpg|縮圖| 劍橋國王學院。凱恩斯嘅阿嫲寫信俾佢話，因為佢係劍橋出世，啲人會期望佢好叻㗎。]]
約翰・梅納德・凱恩斯喺1883年6月出世喺英國劍橋，佢嘅家庭屬於中上階層。佢老豆約翰・內維爾・凱恩斯係位經濟學家，喺劍橋大學教道德科學，阿媽佛羅倫斯・艾達・凱恩斯係當地嘅社會改革者。凱恩斯係大仔，之後有兩個細佬妹——1885年出世嘅瑪格麗特・內維爾・凱恩斯同1887年出世嘅傑弗里・凱恩斯。傑弗里後尾做咗外科醫生，瑪格麗特就嫁咗俾諾貝爾獎得主、生理學家阿奇博爾德・希爾。
根據經濟史學家同傳記作家羅伯特・斯基德爾斯基所講，凱恩斯嘅父母都好錫佢。佢哋係公理會教徒，一世人都住喺同一間屋，仔女隨時都可以返嚟。凱恩斯得到老豆好多支持，包括幫佢準備獎學金考試，仲有喺佢後生同1929年大蕭條爆發、資產差啲冇晒嗰陣俾錢佢使。凱恩斯阿媽將仔女嘅興趣當做自己嘅興趣，斯基德爾斯基講：「因為佢可以同仔女一齊大，所以佢哋永遠都唔會離開個家。」
1889年1月，凱恩斯五歲半嗰陣，佢開始喺珀斯女子學校嘅幼稚園讀書，每個禮拜返五朝早晨。佢好快就展現出數學天分，但係身體唔係幾好，經常請長假。佢喺屋企俾家庭教師比亞特麗斯・麥金托什同阿媽教。1892年1月，八歲半嗰陣，佢開始做走讀生，喺聖斐德預備學校讀書。到咗1894年，凱恩斯已經係全班頭名，數學特別勁。1896年，聖斐德校長拉爾夫・古德柴爾德寫道：「凱恩斯係全校最叻嘅學生」，仲話有信心凱恩斯可以攞到伊頓公學嘅獎學金。
1897年，凱恩斯攞到國王獎學金入咗伊頓公學，喺嗰度佢喺好多科目都表現出色，尤其係數學、古典學同歷史：1901年，佢攞咗湯姆林數學獎。喺伊頓嗰陣，凱恩斯遇到佢「人生第一次鍾意嘅人」——丹・麥克米倫，佢係之後做首相嘅哈羅德・麥克米倫嘅大佬。雖然凱恩斯嘅家庭背景係中產，但係佢同啲上流階層嘅同學相處得好好。
喺1897年，凱恩斯贏得伊頓公學嘅公費生資格，喺嗰度佢展示咗多方面嘅天賦，特別係數學、古典學同埋歷史：1901年，佢獲頒喬治·湯姆林獎嘅數學獎。喺伊頓，凱恩斯經歷咗佢人生嘅「第一次戀愛」，對象係丹·麥克米倫，即係後來嘅首相哈羅德·麥克米倫嘅哥哥。儘管出身中產階級，凱恩斯都好容易同上流階級嘅學生打成一片。
1902年，凱恩斯離開伊頓，獲得獎學金進入劍橋大學國王學院讀數學。阿爾弗雷德·馬歇爾懇求凱恩斯成為經濟學家，但凱恩斯自己更傾向於哲學，特別係G·E·摩爾嘅倫理體系。凱恩斯被選入劍橋大學皮特俱樂部，並成為半秘密嘅劍橋使徒社嘅活躍成員，呢個辯論俱樂部主要係為最聰明嘅學生而設。好似好多成員一樣，凱恩斯畢業後都同呢個俱樂部保持聯繫，一生中都會繼續參加佢嘅聚會。喺離開劍橋之前，凱恩斯成為咗劍橋大學辯論社同劍橋大學自由黨俱樂部嘅主席。據講佢係一個無神論者。
1904年5月，佢獲得一等榮譽數學學士學位。除咗同家人朋友度假嘅幾個月，凱恩斯喺接下嚟嘅兩年都繼續參與大學生活。佢參加辯論，繼續研究哲學，並以研究生身份非正式地聽咗一個學期嘅經濟學講座，呢個係佢唯一正式嘅經濟學教育。1906年，佢參加咗公務員考試。
經濟學家哈里·戈登·約翰遜寫道，凱恩斯早年生活帶嚟嘅樂觀態度係理解佢後期思想嘅關鍵。
凱恩斯一直都好有信心自己可以為佢所關注嘅任何問題搵到解決方法，並且一直相信政府官員有能力做好事。
凱恩斯嘅樂觀主義喺文化層面上都有兩個意義：佢係最後一代喺大英帝國最鼎盛時期成長嘅人，亦係最後一代認為可以憑文化而唔係專業知識嚟統治嘅人。根據羅伯特·斯基德爾斯基嘅講法，由19世紀到第一次世界大戰結束，英國嘅文化統一感為受過良好教育嘅人提供咗一個框架，讓佢哋可以將唔同領域嘅知識同生活聯繫起嚟，並有信心喺解決實際問題時運用唔同領域嘅知識。
へ

へ（平假名）或ヘ（片假名）都係日文嘅假名之一，由一個音節組成，讀音：[he̞] ( 聽)。へ係從漢字「部」嘅草書體改過來嘅，而ヘ從漢字「部」嘅部首變形而嚟。
呢種假名範圍內重有另外兩隻變形。雖然都喺個字右上角加「ﾞ」或「ﾟ」，但係讀音完全唔同：
其中，平假名「へ」因為有歷史假名遣嘅緣故，出現咗ヘ行轉呼，所以除咗短語開頭之外，其它情況都會變成讀音：[e̞] ( 聽)。而片假名「ヘ」喺阿伊努文重多個「ㇸ」字嘅寫法，一般喺助聲詞之後出現，通常唔發音。不過喺正規嘅日文片假名入面冇收錄噉嘅寫法，連日本嘅EUC-JP、SHIFT-JIS、中國大陸嘅GB2312同香港嘅HKSCS代碼都唔例外。

筆畫順序
へ嘅寫法
ヘ嘅寫法
寫法順序：
平假名
喺第二象限位寫向右上方向嘅筆畫，上咗⅓到就逆時針轉90～120°，向右下方向寫，中間冇得停。
片假名
喺第二象限位寫向右上方向嘅筆畫，上咗⅓到就逆時針轉90～120°，向右下方向寫，中間冇得停。
註：雖然平片假名兩隻寫法一模一樣，但印刷體亦有以下部份細節區分：
片假名喺啱開始寫嘅位有鉤，平假名冇。
平假名嘅字樣肥啲，片假名嘅字樣瘦啲。
欽定書經傳說彙纂

《欽定書經傳說彙纂》係清代收集各代《書經》註釋成書。係王頊齡等人奉康熙皇帝敕撰。全書廿四本，非常詳盡，極方便研究書經嘅人。
本書係清康熙六十年，即係1721年開始彙集。直至雍正八年，即係1730年，先完成。全書收咗晉起380人，關於《書經》嘅著作。

鋪排
本書開頭用朱熹學生蔡沈，夾離解釋字句。跟住由集說之中，加上係支持蔡沈嘅觀點段落。附錄度亦載有唔同觀點嘅文。如果編纂嘅人，認為自己觀點比前人好，就放入案。
書除咗字外，亦有地圖同插圖，擺響前面。有關孔子所評就擺尾。
國家安全

國家安全係一個國去保護自己嘅保安同軍事嘅需要，可以包括佢嘅公民、經濟、制度、同自然環境等等，一般都被認為係屬於個政府嘅職責。喺舊時，國家安全嘅概念一般都係個國家去抵擋外敵入侵嘅能力。不過到依家，就唔單只淨係包含軍事方面，亦都會包括其他各種方面，由保護能源嘅供應到維護網絡安全都可以算入佢數。
政府一般可以靠唔同嘅方法去維持國家安全，可以係政治手法、經濟能力、或者外交途徑，甚至有需要嘅時候，用軍事武力嚟達到目標。喺今時今日嘅全球化社會，好多威脅唔同國家嘅問題已經超越一條邊界咁簡單，包括恐怖主義、核武研發、同全球暖化等等。呢啲就需要唔同嘅國際組織或者非牟利組織去合作處理。

涵蓋嘅範圍
對於一個國家嚟講，對於國家安全嘅威脅可以有好多唔同嘅層面，可以包含到經濟、能源、邊界、自然環境、食物、同網絡等等。所以，侵犯國家安全嘅，亦都可以有唔同種類，例如其他國家、恐怖同犯罪組織、甚至天災都有可能。
一般嚟講，政府會有一個部門專係處理同國家安全有關嘅政策問題，其中包括西班牙、瑞典、英國、同美國。喺某啲國家，處理國家安全嘅行政部門更加會係屬於內閣嘅一部分，反映到佢嘅重要性。雖然唔同國家嘅方法未必一樣，不過通常都係以軍事武力為主。以前嘅軍事主要都係陸軍、海軍、或者海軍陸戰隊，到依家就加埋空軍，同時亦會用到網絡安全同心理學嘅知識嚟做攻防。當然，嗰啲方法隨咗用咗維護國家安全之外，一樣可以用嚟侵略其他地方，所以仍然有一定嘅風險。

軍事
喺國家安全，最普遍嘅意思就係鞏固國家嘅軍事，嚟抵擋其他地方嘅軍事入侵或者搞恐怖襲擊。簡單講，國家安全喺軍事方面，就係一個國家維護自己邊界嘅能力。有啲國家，例如南非同瑞典，就淨係用佢哋嘅軍隊嚟自衛；不過其他國家，例如法國、俄羅斯、英國、同美國，就亦會用軍隊嚟計劃喺海外嘅行動。

基建
内文：關鍵基礎設施
芬蘭嘅情報部門總部
除咗軍事以外，好多國家嘅基建，都係對國家運作好重要，叫做關鍵基礎設施。呢啲會包括機場、火車站、重要嘅高速公路、醫院、發電站、水壩、煉油廠、同電腦網絡嘅樞紐等等。維護國家嘅呢啲基建，就能夠避免外敵經過用破壞或者污染嘅手法，嚟影響到國家嘅日常運作。仲有，唔同嘅天災亦都好有可能影響到嗰啲設施，令有效嘅應對政策更加重要。

網絡
内文：網絡安全
自從互聯網出現，網絡安全成為咗保護國家安全嘅新範圍。隨住手機同電腦越嚟越普及化，社會亦都逐漸依賴電腦技術。所以，呢啲電子產品就正正成為咗好多外敵嘅新對象，包括有專係負責威脅網絡安全而過世嘅黑客。唔同國家嘅政府已經開始睇佢做國家安全嘅重要範圍，而攻防自己嘅網絡亦都可以叫做網絡戰。例如，美國同以色列曾經用 Stuxnet 嘅系統嚟打沉伊朗核計劃。

政治
有啲政治學家，例如 Barry Buzan、Ole Wæver、同 Jaap de Wilde 等等，都認為政治穩定對國家安全有好大嘅影響。其他就覺得唔單只係穩定，仲要係喺國際社會上嘅政治權力平均分配，先至會穩定。所以，國家嘅政治穩定就建基喺國際法、國際組織、同埋國家之間嘅外交談判等等。政治穩定亦都取決於國内人民嘅政治權利係受到保障，唔會好有動機去反對個政府。

環境
環境安全主要係保護國家嘅生態系統，避免出現同環境有關嘅問題，例如濫伐同水土流失，令笪地方更加難畀人類居住。呢啲因素會影響到個國家嘅農業，所以就會干擾到國家嘅經濟同民生，成為國家安全嘅議題之一。
環境威脅對於國家安全嘅影響，絕對有好多可能性，亦有唔少嘅爭議，其中最主要嘅影響可以分成幾個唔同嘅種類：
國際環境問題：呢寫包括影響到全世界嘅環保問題，例如全球暖化、濫伐、生物多樣性跌等等
地區環境問題： 呢啲係某一啲地區特別受影響嘅環境問題，例如旱災、農業問題、或者水土流失。
呢啲問題好多時都會產生其他社交問題，例如打仗、遷徙產生嘅移民問題、甚至資源鬥爭期間發動嘅屠殺等等。
其中，敘利亞嘅環境問題有可能觸發敘利亞內戰，而農業問題亦都盧旺達大屠殺可能有關係
打仗產生嘅環境問題：呢種同頭先嗰個調返轉，係打仗遺留落嚟嘅環境問題。歷史案例包括：
羅馬帝國毀滅咗迦太基（今日突尼斯附近）嘅生態系統
伊拉克總統侯賽因喺海灣戰爭期間燒爛咗好多油井
喺打仗期間，英國喺馬嚟西亞同埋美國喺越南用嘅橙劑，人造咁令啲樹木落葉
氣候變化影響緊全球嘅農業同食物安全
2015年，嚟自伊拉克同敘利亞嘅難民坐住艇去西班牙海岸避難

能源同自然資源
内文：能源安全
自然資源包括土地、礦物、同能源嘅嚟源等等，而又足夠嘅自然資源對一個國家嘅工業化同經濟發展有好大影響。例如，喺1991年嘅海灣戰爭，伊拉克為咗要科威特嘅油井而入侵，而美國亦同樣因為唔想伊拉克攞到而參戰。喺中東、印度、同巴基斯坦，水源嘅問題令國家之間有唔少嘅矛盾。
因為管理好自然資源對國家和諧嘅重要性，所以好多國家嘅國家安全政策，都有提到需要保護自然資源，其中聯合國嘅《可持續發展目標》亦有提到要揾可持續嘅方法去產生能源（即係可再生能源）。喺美國，軍事基地已經有太陽能板準備好，咁喺停電嘅時候就可以攞嚟用。
神祇

神祇（粵音：san4 kei4），亦都叫神，係指天神同地祇，泛指一齊嘅神明。
宗教可以根據佢哋崇拜嘅神嘅數量來分類。一神教嘅宗教只接受一個神（通常稱為「神」），而多神教嘅宗教則接受多個神。一神崇拜嘅宗教接受一個至高無上嘅神，但唔否認其他神嘅存在，認為佢哋係同一神聖原則嘅唔同方面。非神論宗教否認有任何至高無上嘅永恆創世神，但可能接受一個萬神殿，裏面嘅神可以生存、死亡同重生，就好似任何其他生物一樣。:35–37:357–358
雖然大多數一神教傳統上將佢哋嘅神視為全能、無所不在、全知、全善同永恆，但呢啲特質唔係定義「神」嘅必要條件，唔同文化對佢哋嘅神有唔同嘅概念。一神教通常用男性詞彙來指稱佢哋嘅神，:96而其他宗教則用多種方式來指稱佢哋嘅神——男性、女性、雌雄同體或無性別。
好多文化——包括古代美索不達米亞人、古埃及人、古希臘人、古羅馬人同日耳曼民族——都將自然現象人格化，以唔同方式將佢哋視為有意識嘅原因或結果。有啲阿維斯陀同吠陀嘅神被視為倫理概念。喺印度宗教中，神被想像為喺每個生命體嘅身體廟宇入面顯現，成為感官同心智。神被視為輪迴後嘅一種存在形式，對於過有德行生活嘅人類來講，佢哋成為守護神並喺天堂過幸福嘅生活，但當佢哋嘅功德耗盡時，都會面臨死亡。:35–38:356–359

定義
泛神論者相信宇宙本身同埋佢裏面嘅所有嘢組成一個單一、包羅萬象嘅神。
冇一個普遍接受嘅共識話神係乜嘢，唔同文化對神嘅概念都好唔同。:69–74 Huw Owen話「神或者上帝或者喺其他語言入面相等嘅詞」呢個詞有好多唔同嘅意思同重要性。:vii-ix 佢嘅意思由「創造同掌管宇宙嘅無限超然存在」（上帝），到「有特殊意義或者引起特殊感覺嘅有限實體或經歷」（神），到「喺宗教或哲學背景下同大自然或者放大咗嘅存在或者超凡領域有關嘅概念」，以至「好多其他用法」都有。:vii–ix
一個神通常被概念化為一個超自然或神聖嘅概念，喺某啲或者所有方面都表現出卓越，同時喺其他方面又要同弱點同問題搏鬥，有英雄主義嘅看法同行為，但又同情感同慾望糾纏喺一齊。 喺其他情況下，神可能係一個原則或者現實，好似「靈魂」呢個概念咁。例如，印度教嘅奧義書將阿特曼（靈魂、自我）描述為deva（神），從而確定deva同永恆嘅最高原則（梵）係每一個生物嘅一部分，呢個靈魂係精神同神聖嘅，而認識自我就係認識最高嘅。
有神論係相信存在一個或者多個神。 多神論係相信同崇拜多個神， 呢啲神通常組成一個萬神殿，仲有相應嘅儀式。 喺大多數多神教入面，唔同嘅神同女神係自然力量或者祖先崇拜原則嘅代表，可以被視為自主嘅，又或者係創造神或者超越嘅絕對原則（一元論神學）嘅方面或者放射，喺自然界內在地顯現。 一神教多神論接受有多過一個神嘅存在，但係認為所有神都係同一個神聖原則嘅等同代表或者方面，呢個係最高嘅。 單一神教係相信有好多神存在，但係只可以合法崇拜其中一個神。
一神論係相信只有一個神存在。Template:過多參照 一個一神論嘅神，通常叫做「上帝」，通常被描述為全能、無所不在、全知、全善同永恆。 不過，唔係所有神都係咁樣被睇待， 一個實體唔需要係全能、無所不在、全知、全善或者永恆先可以算係神。

史前時期
Çatalhöyük出土嘅裸體、豐滿、坐住嘅女人嘅雕像，左右兩邊有兩隻貓科動物，約c. 公元前6000年，大部分考古學家認為呢尊像係代表某種女神
想知多啲：史前宗教
學者推斷喺史前時期應該有神明嘅存在，根據石刻同史前藝術，例如洞穴畫，但其實唔清楚呢啲畫係乜嘢同埋點解會畫出嚟。 有啲刻畫或者畫作顯示咗動物、獵人或者儀式。
曾經有段時間，考古學家幾乎將所有史前女性雕像都解釋為一個原始女神嘅象徵，呢個原始女神係歷史上確認嘅女神，例如伊南娜、伊絲塔、阿斯塔蒂、賽貝同阿芙蘿黛蒂嘅祖先； 但而家呢個說法大部分都被否定咗。 現代考古學家一般認為，係唔可能將任何史前雕像確實認定為任何形式嘅神明，唔好講女神啦。 不過，仍然可以逐個案去評估古代嘅雕像，睇下有幾大可能係代表神明。
威倫多夫維納斯，一個喺歐洲發現嘅女性雕像，約公元前25,000年，俾人認為係史前女神嘅一個例子。 喺'Ain Ghazal發現咗幾個可能代表神明嘅雕像，同埋喺Çatalhöyük出土嘅藝術品，顯示咗一個可能係複雜嘅神話嘅參考。

自然神
内文：自然神靈
自然神（Natural God）源自原始社會嘅後期，將駕馭唔到嘅自然體、自然力演化做神，喺拜物教初期，直接將自然體，好似火、雷、水、太陽等直接加人格化，認為佢哋本身係有意志同生命，之後甚至都神化動物植物，隨著啲人嘅抽象能力增強，神靈獨立喺自然物體嘅觀念都逐漸萌生。

社會神
社會神（Social God）將社會現象或者力量人格化，源自原始社會後期，係自然神嘅演化，隨著生產力嘅發展同社會結構複雜化、階級化，人唔再係一個個嘅個體，社會力量都俾人話係理解唔到同唔到以駕馭嘅力量，好似戰神、愛神、財神、地域守護神、行業神等等。
社會神有好多分支，可以分做兩大類：第一類同自己嘅先天身份（宗族）有關，可以叫做宗族神；第二類就同自己嘅後天身份（好似行業）有關，喺依類入面最主要嘅係行業神。

分支
宗族神，同自己嘅宗族有關。
家神（Family God）係家庭嘅守護神，通常係供奉本家嘅祖先，信者覺得祖先做咗神，可以守住家庭安穩，喺依方面某程度上係部落神嘅類同，但係家神都有將家族分宗同標立家族獨特性嘅功用，不同部落神嘅係家神少有合併歸流。
部落神（Tribal God）同部落起源或者成個部落起源有關。（睇埋：圖騰）
民族神（National God）係幾個較大部落嘅部落神嘅合併體，或者幾位同宗教嘅主神。民族嘅消滅都唔會令個民族神消失，因為佢有可能畀其他民族吸收同化。
行業神（Trade God）都可以算係社會神嘅一支，隨住社會分工而產生，多數同神話或各行嘅首創者、有功者有關，好似中國嘅魯班、古希臘嘅阿耳忒彌斯等。
米高·法拉第

米高·法拉第（英文：Michael Faraday，1791年9月22號—1867年8月25號）係英國物理學家（當時對「物理」嘅稱呼為「自然哲學」），亦精於化學，喺電磁學同電化學領域有以下貢獻。
喺電學方面，法拉第研究負載直流電嘅導體同附近磁場之間嘅關係，喺物理學中建立起磁場呢個概念。佢發現咗電磁感應、抗磁性同電解。另外，佢亦發現磁場可以對光線產生影響，進而發現兩者間嘅基本關係。另外，法拉第重發明咗一種依電磁轉動嘅裝置，為電動機嘅前身。
喺化學方面，法拉第發現咗唔同嘅化學物質，如苯類。佢重發明咗一種加熱工具，係本生燈嘅前身。化學中嘅氧化數亦出自法拉第之手，另外如陽極、陰極、電極同離子呢啲而家電化學中成日用到嘅專有名詞，都係由法拉第推廣嘅。

早年生活
麥可·法拉第喺1791年9月22號出世喺紐因頓巴茨，薩里郡（而家係倫敦南華克區嘅一部分）。
佢屋企唔係好有錢。佢老豆詹姆斯係格拉斯教會嘅信徒。1790年冬天，詹姆斯·法拉第由威斯特摩蘭嘅奧特吉爾搬去倫敦，帶埋佢老婆瑪格麗特（娘家姓哈斯特韋爾），同兩個細路。佢喺奧特吉爾做過村裏鐵匠嘅學徒。
麥可出世喺第二年秋天，係四個細路入面第三個。自學成才嘅麥可·法拉第細個嗰陣淨係得最基本嘅學校教育。
14歲嗰陣，佢做咗喬治·里博嘅學徒，里博係布蘭德福街一間書店嘅老闆兼裝訂師。喺七年學徒期間，法拉第睇咗好多書，包括艾薩克·瓦茨嘅《心智嘅進步》，佢仲好熱心咁實踐書入面嘅建議同原則。喺呢段時間，法拉第同城市哲學學會嘅朋友傾偈，仲聽咗唔少關於各種科學話題嘅講座。佢仲對科學，特別係電學產生咗興趣。法拉第特別受到珍·馬塞特嘅《化學對話》呢本書嘅啟發。

成年生活
1842年湯馬斯·菲利普斯畫嘅法拉第肖像
1812年，20歲嘅法拉第學徒期完咗之後，去聽咗英國著名化學家漢弗萊·戴維喺皇家學會同皇家學院嘅講座，仲有城市哲學學會創辦人約翰·塔特姆嘅講座。好多呢啲講座嘅門票都係威廉·丹斯畀法拉第嘅，丹斯係皇家愛樂協會嘅創辦人之一。法拉第之後將佢聽呢啲講座做嘅筆記整理成300頁嘅書，寄咗畀戴維。戴維即刻覆信表示讚賞同支持。1813年，戴維因為一次三氯化氮嘅意外受傷咗隻眼，佢就決定請法拉第做助手。碰巧皇家學院嘅一個助手約翰·佩恩畀人炒咗魷魚，人哋叫漢弗萊爵士搵個頂替；就噉，佢喺1813年3月1號任命法拉第做皇家學院嘅化學助理。好快，戴維就叫法拉第準備三氯化氮樣本，結果佢哋兩個都喺呢種好敏感嘅物質嘅爆炸中受咗傷。
法拉第喺1821年6月12號同莎拉·巴納德（1800-1879）結婚。佢哋係喺桑德曼教會認識嘅，佢哋結婚後一個月，佢向桑德曼教會認咗信。佢哋冇生過細路。法拉第係個虔誠嘅基督徒；佢入嘅桑德曼教會係蘇格蘭教會嘅分支。結婚好耐之後，佢喺佢細個去開嘅教堂度做過執事，仲做過兩任長老。佢間教會喺巴比肯村嘅保羅巷。1862年呢間教堂搬去咗伊斯靈頓區嘅巴恩斯伯里林蔭路；法拉第喺呢個北倫敦嘅地方做完第二任長老嘅最後兩年就辭職喇。
傳記作者指出，「一種上帝同大自然合一嘅強烈感覺貫穿咗法拉第嘅生活同工作。」

晚年
1857年，三個皇家學會嘅院士向法拉第（右）提出擔任會長嘅建議
1832年6月，牛津大學授予法拉第榮譽民法博士學位。佢有生之年，因為對科學嘅貢獻，畀人提議授予爵位，但佢因為宗教原因拒絕咗，認為呢樣嘢違背《聖經》嘅教導，唔應該積聚財富同追求世俗嘅獎勵，仲話佢寧願一直都係「平凡嘅法拉第先生」。佢喺1824年當選為皇家學會嘅院士，仲兩次拒絕做皇家學會會長。佢喺1833年成為皇家學院第一個富勒化學教授。

1832年，法拉第被選為美國藝術科學院嘅外籍名譽會員。佢喺1838年被選為瑞典皇家科學院嘅外籍院士。1840年，佢當選為美國哲學學會嘅會員。佢係1844年當選嘅八個法蘭西科學院外籍院士之一。1849年，佢被選為荷蘭皇家學院嘅聯繫會員，兩年之後呢間學院改名做荷蘭皇家藝術科學院，佢之後被選為外籍會員。
Faraday House 喺 Hampton Court，Faraday 喺1858到1867年間住嘅地方
Faraday 喺1839年出現過一次精神崩潰，但佢最終重返佢嘅電磁學研究。  
1848年，因為亞伯特親王嘅推薦，Faraday 獲得咗一間位於Hampton Court，喺米德爾塞克斯嘅特惠住宅，免費提供費用同維修。呢個屋最初叫Master Mason's House，後來改名做Faraday House，而家係Hampton Court Road 37號。Faraday 喺1858年退休，搬咗去嗰度住。
Faraday 喺海格特墳場，倫敦嘅墓地
Faraday 曾經幫英國政府提供過唔同嘅服務項目，但當政府要求佢喺克里米亞戰爭（1853–1856）入面，協助研發化學武器時，佢以道德理由拒絕咗呢個要求。
佢同時拒絕咗出版佢嘅講座，佢覺得如果冇現場實驗配合，內容會失去影響力。佢喺一封信入面回覆一個出版商時寫道：「我一直鍾意科學多過錢，因為我嘅工作幾乎完全係個人嘅，我負擔唔起變得富有。」  
Faraday 喺1867年8月25號，75歲嗰年，喺佢Hampton Court嘅屋企過身。 佢幾年前已經拒絕咗死後安葬喺西敏寺嘅提議，但佢喺嗰度有一個紀念牌，位於艾薩克·牛頓墓附近。 Faraday 被安葬喺海格特墳場嘅非國教派（非英國國教）區。
哈梅內伊

哈梅內伊（波斯文：سید علی خامنه‌ای‎‎，1939年4月19號—）係第三任伊朗總統（1981年10月13號至1989年8月3號）、當今伊朗革命領袖，1989年上任做到依家。
を

を（平假名）或ヲ（片假名）都係日文嘅假名之一，由一個音節組成，不過有兩種讀法，其中第一種讀音：[ɰᵝo̞] ( 聽)，第二種讀音：[o̞] ( 聽)。を係從漢字「遠」嘅草書體改過來嘅，而ヲ就用咗漢字「乎」嘅上邊部份變形。
喺現代日文，呢個假名主要用途係做格助詞；雖然原本係代表[wo]音，但絕大多數人都讀成[o]。[wo]音通常寫成ウォ或うぉ。

筆畫順序
を嘅寫法
ヲ嘅寫法
寫法順序：
平假名
上邊畫一豎
喺字符中間位寫一撇。
喺一撇下邊寫條帶圓角嘅橫折筆畫。
注意：橫折筆畫嘅起點位唔穿頭。
喺橫折筆畫下邊寫隻數學符號「⊂」出嚟。
注意：橫折筆畫近正終點位同「⊂」嘅上邊嗰橫之間有交叉。
片假名
先寫長一橫
下邊再寫短一橫
最後寫一撇出嚟
註：雖然話同歐美部份手寫字體嘅「7」字差唔多寫法，但係上邊冇勾，中間一橫右邊唔穿頭，更加唔好寫成Bank Gothic字體嘅「9」字噉。
筆畫拆分：